Æ Å Trondheim Litteraturfestival

Æ Å Trondheim litteraturfestival er en festival for litteratur som arrangeres annethvert år i Trondheim. Festivalen ble grunnlagt i 2003 av forfatterne Ingrid Storholmen, Marte Huke, Arild Vange og Gunnar Wærness i samarbeid med Norsk Forfattersentrum. Et viktig utgangspunkt for etableringen av festivalen var et ønske om å bidra til å styrke trøndelagsregionen på det litterære området. Æ Å er kjent for sin kunstneriske kvalitet, nordiske profil og evne til nettverkbygging.

Navnet Æ Å Trondheim litteraturfestival har flere betydninger. På ett nivå viser navnet til den trønderske dialekten, og er slik med på å fremheve hvor festivalen foregår. Innholdet i disse ordene uttrykker at festivalen og trøndelagsregionen også må tas i betraktning (æ å = jeg også). Videre uttrykker bokstavene også noe særnordisk, siden vokalene æ og å er unike i språklig sammenheng. Innholdsmessig kan en si at vokalene peker mot festivalens språklige fokus, at bokstaver, lyder, rytme og klang er primære elementer. Festivalen fokuserer på språket som kunstuttrykk og at språkets lyder forbinder mennesker.

Festivalen har hatt flere prominente gjester siden starten, bl.a. Ann Jäderlund (Sverige), Jan Wagner (Tyskland), Adonis (Syria), Herta Müller (Tyskland), Peter Waterhouse (Østerrike), Ilya Kaminsky (USA), Yoko Tawada (Japan), Gloria Gervitz (Mexico), Ariana Reines (USA), Staffan Söderblom (Sverige), Ellen Einan, Eldrid Lunden, Cecilie Løveid og Lars Amund Vaage.

Historikk

I 2003 ble festivalen holdt fra 28.-30. november på NTNU Dragvoll, Bristol konditori og Trondheim Folkebibliotek, Rådhussalen. Deltakere i 2003 var Birgitte Oleschinski, Peter Waterhouse, Arild Vange, Åse Ericsdotter, Sigurd Helseth, Eva Jensen, Gunnar Wærness, Sarah Granskou, Erling Kittelsen, Joar Tiberg, Agneta Enckell, Ingrid Storholmen og Marte Huke.

I 2005 ble festivalen holdt fra 14.-17. april på NTNU Dragvoll, Kjelleren i Olavshallen, ARK Bruns, Nova Kino og Nordenfjeldske Kunstindustrimuseum. Deltakere i 2005 var Barbara Köhler, Bengt Emil Johnson og Kerstin Ståhl, Claes Andersson, Ellen Einan, Carl Dieker, Helge Rykkja, Ingrid Storholmen, Jyrki Kiiskinen, Kjersti Bronken Senderud og Mats Ivar Takle, Mara Lee, Marcel Beyer, Marie Silkeberg, Niels Lyngsø, Steinar Opstad, Vemund Solheim Ådland, Yoko Tawada, Øyvind Ådland.

I 2007 ble festivalen holdt fra 2.-5. mai på Dokkhuset, Trøndelag senter for samtidskunst, ARK Bruns, Babel og Trondheim sentralstasjon. Tema for festivalen var "Oversettelse". Deltakere i 2007 var Ida Börjel, Hildegunn Dale, Sigbjørn Skålden, Ursula Andkjær Olsen, Eldbjørg Raknes, Jenny Tunedal, Niclas Nilsson, Mikael Nydahl, Sigitas Parulskis, Gunnar Wærness, Forfatterstudiet i Bø, Marina Bauer, Fredrik Nyberg, Lars Carlsson, Monica Aasprong, Tale Næss, Herta Müller, Gunstein Bakke, Henrik Skotte, Henrika Ringbom, Michael Francis Duch, Peter Mickwitz, Helena Sinervo, Anja Utler, Hans-Werner Klohe, Su-Mi Jang, Heidrun Bubik, Risto Oikarinen og TransFe:r forlag.

I 2009 ble festivalen holdt fra 7.-10. mai på Verkstedhallen og Gråmølna. Tema for festivalen var "Nærles!". Deltakere i 2009 var Geir Halnes, Rebecca Kjelland, Erlend O. Nødtvedt, Vilde Heggem, Jenny Hval og Inger Bråtveit, Harald Nortun, Steinar Gimnes, Kristin Ribe, Inghill Johansen, Ingrid Storholmen, Håvard Volden, Henning Fjørtoft, Staffan Söderblom, Heidi von Wright, Martin Högström, Mette Moestrup, Ellen Grimsmo Foros, Ingrid Lode og Øyvind Brandtsegg og Dallas Wallpaper.

I 2011 ble festivalen holdt fra 5.-8. mai på Trondheim kunstmuseum, Rockheim, Nidaros domkirkes restaureringsarbeider og Krem kaffebar. Tema for festivalen var "Tilvirkning". Deltakere i 2011 var Lisa Aisato, Mads Berven, Jens Blendstrup, Pedro Carmona-Alvarez, Sindre Ekrheim, Flamme forlag/Audun Mortensen, Frode Grytten, Nina Elisabeth Grøntvedt, Marte Huke, Kirsti Huke, Mona Høvring, Ilya Kaminsky, Cecilie Løveid, Ane Nydal, Rorschachs blekkraffineri, Mathias R. Samuelsen, Sigbjørn Skåden, Kari Stai, Åse Helen Tveitane, Mirja Unge, Arild Vange, Lars Amund Vaage, Tina Åmodt.

I 2013 ble festivalen holdt fra 2.-5. mai på Trondheim kunstmuseum, Rockheim og Adrianstua. Tema for festivalen var "Snakk". Deltakere i 2013 var Ragnhild Lund Ansnes, Anna Bache-Wiig, Sunniva Relling Berg, Siv Gøril Brandtzæg, Linda Eide, Kristin Fridtun, La Granada/Caspar Eric Christensen, Gloria Gervitz, Marte Huke, Siw-Anita Kirketeig, Anna Kleiva, Cathrine Knudsen, Eldrid Lunden, Trude Marstein, Ariana Reines, Vigdis Sjelmo, Henrik Skotte, Amalie Smith, Saila Susiluoto, Valkyrien Allstars, Lars Amund Vaage, Lina Wolff og Gunnar Wærness. I tillegg ble forestillingen Time has fallen asleep in the afternoon sunshine av Mette Edvardsen vist på Trondheim folkebibliotek i samarbeid med Teaterhuset Avant Garden.

i 2015 ble festivalen holdt fra 7.-10. mai på Trondheim kunstmuseum, Rockheim og Adrianstua. Tema for festivalen var "Orientering". Deltakere i 2015 var Sara Brinch, Tor Åge Bringsværd, Julian T. Brolaski, Rune Christiansen, Torgrim Eggen, Bjørn Arild Ersland, Leif Høghaug, Mona Høvring, Kurt Johannessen, Linda Klakken, Markus Lantto, Erica Löfström, Mathias R. Samuelsen, Frøydis Sollid Simonsen, Jolin Slotte, Thea Selliaas Thorsen, Arild Vange, Silje Warberg, Peter Waterhouse og Theis Ørntoft.

I 2017 ble festivalen holdt fra 16.-18. mars på Kunsthall Trondheim, Litteraturhuset i Trondheim, Sellanraa Bok og Bar og Trondheim folkebibliotek. Tema for festivalen var «Grenser». Deltakere i 2017 var Adonis, Bjørn F. Rørvik, Alice Bjerkenes Lima de Faria, Mathias Samuelsen, Ida Hegazi Høyer, Ashur Etwebi, Pedro Carmona-Alvarez, Aksel Tjora, Solveig Mette Tjeltveit, Endre Ruset, Bård Torgersen, Birgit Cold, Kenneth Ishak, Margrethe Aas, Anne Dorte Lunås, Mette Moestrup, Jens Blendstrup, Kristin Ribe, Cappelens Forslag, Trond Åm, Silje Warberg, Mohamed Alfaqueeh Saleh, Universet og Hell Chess.

I 2019 ble festivalen holdt 14.-16. mars på Kunsthall Trondheim, Trondheim folkebibliotek, Sellanraa Bok og Bar og Litteraturhuset i Trondheim. Tema for festivalen var «Heim». Deltakere i 2019 var Marte Huke, Anna Fiske, Bjørn Vatne, Kim Rysstad, Asbjørn Stenmark, Samlaget, Gulabuddin Sukhanwar, Gro Dahle, Helga Johanne Størdal, Camara Lundestad Joof, Catherine Blaavinge Bjørnevog, Silje Warberg, Jan Wagner, Eivind Hofstad Evjemo, Kjersti Annesdatter Skomsvold, Hilde Johansen, Hilde Myklebust, Ole Martin Huser-Olsen og Anne Dorte Lunås. 

I 2021 ble festivalen holdt 11.-13. mars. På grunn av koronarestriksjoner ble festivalen avhold digitalt. Tema for festivalen var «Jord». Deltakere i 2021 var Alejandro Abarrán Polanco, Nathaniel Farrell, Andreas Vermehren Holm, Ann Jäderlund, Signe Gjessing, Monica Aasprong, Gunnhild Øyehaug, Karoline Brændjord, Casper André Lugg, Liv Gulbrandsen, Ellen Grimsmo Foros, Jon Ståle Ritland, Adelheid Seyfarth Gulbrandsen, Kari Stai, June Sommer Strask, Montaser Abdelmawgood, Martin Ingebrigtsen, Bendik S. Vada, Pernille Høegh, Håvard J. Nilsen og Sigrid Elise Strømmen.  

I 2023 er festivalen 4.-6. mai. Tema for festivalen er «Nabolag».

Eksterne lenker
 Festivalens hjemmeside

Litteraturfestivaler i Norge
Kultur i Trondheim
Festivaler i Trøndelag
Repeterende arrangementer etablert i 2003